**Matthew Locke**, nado en Exeter, Inglaterra, en 1621 ou 1662 e finado en Londres en agosto de 1677, foi un compositor inglés do Barroco.

Foi amigo de Henry Purcell, a quen influíu notablemente no estilo musical. Tamén traballou colaborando con compositores como John Playford, Cristopher Gibbons e Henry Lawes.

Biografía
---------

Locke foi corista da catedral de Exeter entre 1638 e 1641, onde estudou con Edward Gibbons. Entre 1641 e 1651 estivo exiliado nos Países Baixos, probablemente en compaña doutros realistas.

De volta a Inglaterra, Locke compuxo con Christopher Gibbons a partitura para a obra *Cupid and Death*, ("Cupido e a Morte") unha mascarada ou obra de entretemento escrita en 1653 polo dramaturgo James Shirley. A súa partitura para esa obra é a única que hoxe se conserva dunha obra dramática daquela época.

Locke formou parte do quinteto de compositores que cumpuxeron música para *The Siege of Rhodes* ("O asedio de Rodas"), a temperá ópera (1656) de William Davenant. Locke escribiu música tamén para as seguintes óperas de Davenant, *The Cruelty of the Spaniards in Peru* ("A crueldade dos españois en Perú"), de 1658, e *The History of Sir Francis Drake* ("A historia de sir Francis Drake"), de 1659.

Logo da restauración, foi nomeado compositor real en 1660 e un ano máis tarde escribiu música para a marcha procesional da coroación de Carlos II de Inglaterra.

En 1662 foi nomeado organista da raíña. A súa personalidade difícil e vingativa envolveuno en diversas controversias nos seus derradeiros anos.

Obras
-----

Partitura de *Saraband*, unha das primeiras pezas para teclado de Matthew Locke.

|  |  |
| --- | --- |
|  | A Galipedia ten un portal sobre: ***Música clásica*** |

Locke escribiu unha importante cantidade de himnos, motets, pezas vocais para servizos litúrxicos, obras dramáticas e música de danza. Tamén é autor dun tratado de música, titulado *Melothesia*.

Á parte das xa citadas, outras das súas obras principais son as seguintes: 

* *The tempest* ("A tempestade"), música de escena sobre a obra de William Shakespeare, de 1667: abertura, intermezzos e canon final.
* *Macbeth*, de 1672, tamén atribuída a Henry Purcell.
* *The masque of Orpheus ("A máscara de Orfeo"*), música de escena, de 1673.
* *Psyche*, probablementea primeira ópera inglesa (ou *operetta*), sobre un libreto de Thomas Shadwell, de 1675.

Notas
-----

1. ↑  Uncle Dave Lewis. Biografía de Matthew Locke en *www.allmusic.com*
2. ↑  Caldwell, John. *The Oxford History of Music: From the Beginnings to C. 1715.* Oxford, Oxford University Press, 1999. Páxina. 555.
3. ↑  Os outros catro foron Henry Lawes, George Hudson, Henry Cooke e Charles Coleman
4. ↑  Susan Treacy, en Baker, Christopher Paul, ed. *Absolutism and the Scientific Revolution, 1600–1720: A Biographical Dictionary.* London, Greenwood Press, 2002. Páxina 237.
5. ↑  «Matthew Locke». *Catholic Encyclopedia* (en inglés). Nova York: Robert Appleton Company. 1913
6. ↑  Catálogo das composicións de Matthew Locke en *www.allmusic.com*

|  |  |
| --- | --- |
| Control de autoridades | 
* Wd: Q947941
* WorldCat
* VIAF: 7574551
* BIBSYS: 99025898
* BMT: 172445
* BNF: 13896737j
* CERL: cnp01373606
* CPDL: ID
* DeutscheBio: 119317168
* Discogs: 1189683
* EBID: ID
* Europeana: ID
* FAST: 1831208
* GND: 119317168
* ICCU: TO0V006528
* IMDb: nm0516770
* IMSLP: ID
* ISNI: 0000 0001 0951 9050
* LCCN: n81114238
* MusicBrainz: ID
* NKC: xx0021195
* NPG: mp91515
* NTA: 096941936
* ODNB: 16888
* OL: OL2523292A
* openMLOL: 51032
* SNAC: w6vt1r61
* Songkick: 9426
* SUDOC: 077907221
* WikiTree: Locke-3013

 |